ધન : સપ્તાહના આરંભે તા. 9બપોર પછીનો સમય વધુ અનુકૂળ થશે. પિતા સાથેના સંબંધોમાં સુધારો આવે. વિદેશગમન અથવા તે દિશામાં દસ્તાવેજી કાર્યવાહી માટે અનુકૂળ સમય છે. તા. 10ના રોજ આપ માન-સન્માન મેળવશો. લાંબાગાળાની ઉપલબ્ધિઓ અને ભવિષ્યમાં આર્થિક સુરક્ષા મેળવવા માટે પ્રયત્નશીલ રહેશો. આપ અંગત હિતનો વિચાર કરશો. રાજનીતિમાં આપનું વર્ચસ્વ અને પ્રતિષ્ઠા વધશે. આપના સંબંધોમાં લાગણી અને ઉષ્માનો અનુભવ કરશો. પિતા સાથેના સંબંધોમાં મતભેદ ઉભા થાય. વધારે પડતુ ગળ્યુ ખાવાથી ડાયાબિટિસ સમસ્યા વધી શકે. પેટ સંબંધિત રોગ પરેશાન કરે તેવી સંભાવના છે. પાર્ટનરશીપના ધંધામાં લાભ થાય. તા. 11 અને 12 દરમિયાન આપ માનસિક રૂપે ચિંતામુક્ત રહેશો. આપ પરિવાર સાથે તહેવારની ઉજવણી કરવા માટે ખુબ સારી તૈયારી કરશો. તા. 13 અને 14 દરમિયાન આપ કોઈ જુના ટેન્શનથી મુક્ત થાવ તેવી સંભાવના છે. ધાર્મિક તથા આધ્યાત્મિક ક્ષેત્રમાં આપની રૂચિ વધશે. ઘરમાં માહોલ એકંદરે શાંતિદાયક રહેશે. તા. 15ના રોજ ઉત્તમ કપડા તથા ભોજનની પ્રાપ્તિ થશે. આપ ઘર માટે નવી વસ્તુઓની ખરીદી કરશો. આપના મોજ-શોખ પાછળ ખર્ચાઓનું પ્રમાણ વધશે.